ai4bharat/Pralekha huggingface dataset:
रेल मंत्रालय
रेलवे ने मौजूदा वित्त वर्ष में दिसंबर 2022 तक माल ढुलाई से 120478 करोड़ रुपये की कमाई की
पिछले वर्ष की इसी अवधि की तुलना में माल ढुलाई से हुई आय में 16 प्रतिशत की वृद्धि हुई है
रेलवे ने दिसंबर 2022 तक 1109.38 मीट्रिक टन माल की ढुलाई की उपलब्धि प्राप्त की है
पिछले वर्ष की माल ढुलाई 1029.96 मीट्रिक टन की तुलना में इस वर्ष 8 प्रतिशत का सुधार हुआ है
इस वित्तीय वर्ष 2022-23 के पहले नौ महीनों के दौरान मिशन मोड पर भारतीय रेलवे की माल ढुलाई पिछले वर्ष की इसी अवधि की माल ढुलाई और कमाई से अधिक हो गई है।
रेलवे ने अप्रैल से दिसंबर 2022 की अवधि के दौरान संचयी आधार पर, पिछले साल की 1029.96 मीट्रिक टन की माल ढुलाई के मुकाबले 1109.38 मीट्रिक टन की माल ढुलाई की है। इसमें पिछले वर्ष की माल ढुलाई की तुलना में 8 प्रतिशत का सुधार हुआ है। रेलवे ने पिछले वर्ष की तुलना में 104040 करोड़ रुपये की तुलना में 120478 करोड़ रुपये की कमाई की है। इसमें पिछले वर्ष की इसी अवधि की तुलना में 16 प्रतिशत का सुधार हुआ है।
दिसंबर 2022 महीने के दौरान, दिसंबर 2021 में 126.8 मीट्रिक टन की माल ढुलाई के मुकाबले 130.66 मीट्रिक टन की प्रारंभिक माल ढुलाई की गई है, जो पिछले वर्ष की तुलना में 3 प्रतिशत का सुधार प्रदर्शित करता है। इस माल ढुलाई से रेलवे को 14,573 करोड़ रुपये की आय हुई, जबकि दिसंबर 2021 में माल ढुलाई आय 12,914 करोड़ रुपये रही, जो पिछले वर्ष की तुलना में 13 प्रतिशत अधिक है।
भारतीय रेल ने "हंग्री फॉर कार्गो" के मंत्र का पालन करते हुए व्यवसाय करने में आसानी के साथ-साथ प्रतिस्पर्धी मूल्यों पर सेवा वितरण में सुधार के लिए निरंतर प्रयास किए हैं। इसके परिणामस्वरूप रेलवे में पारंपरिक और गैर-पारंपरिक वस्तुओं, दोनों प्रकार से नया ट्रैफिक आ रहा है। शीघ्र नीति निर्माण द्वारा समर्थित ग्राहक केंद्रित दृष्टिकोण और व्यवसाय विकास इकाइयों के कार्य ने रेलवे को इस ऐतिहासिक उपलब्धि को प्राप्त करने में सहायता की है।
युवा कार्यक्रम एवं खेल मंत्रालय
2002 के राष्ट्रीय खेलों के बाद ही मेरा अंतरराष्ट्रीय करियर शुरू हुआ था: सानिया मिर्जा
भारतीय टेनिस स्टार सानिया मिर्जा को इस बात में कोई संदेह नहीं है कि राष्ट्रीय खेलों ने ही उनके अंतरराष्ट्रीय करियर को एक बहुत बड़ा प्रोत्साहन दिया था।
सानिया ने कहा, "मैं सिर्फ 16 साल की थी जब मैंने 2002 में राष्ट्रीय खेलों में भाग लिया था। मैंने अच्छा प्रदर्शन किया और सुर्खियों में आई। ये मेरे अंतरराष्ट्रीय करियर के लिए एकदम सही प्रोत्साहन साबित हुआ।”
इस ट्रेंडसेटर और पथ-प्रदर्शक हैदराबादी खिलाड़ी ने बाद में अपने शानदार करियर में छह ग्रैंड स्लैम खिताब जीते।
लेकिन इससे पहले उन्होंने भारत में खूब टेनिस खेली जिसकी शुरुआत लगभग दो दशक पहले हुई। इनमें दिल्ली में जूनियर नेशनल से लेकर नेशनल गेम्स और फिर उसके बाद हैदराबाद में डब्ल्यूटीए टूर्नामेंट तक शामिल हैं।
उनकी ये यात्रा तकरीबन हर खिलाड़ी के लिए प्रेरणा साबित हुई है जिसमें गुजरात की अंकिता रैना भी शामिल हैं।
ये सुपर मॉम इस बात से उत्साहित हैं कि राष्ट्रीय खेल अब गुजरात में हो रहे हैं, वो भी सात साल के अंतराल के बाद। उन्होंने कहा, "इसके आयोजकों की सफलता की कामना करती हूं और प्रतियोगियों को शुभकामनाएं देती हूं कि उनकी आकांक्षाएं पूरी हों।"
न सिर्फ टेनिस खिलाड़ियों के लिए बल्कि सारे प्रतियोगियों के लिए उनके पास एक सरल सा संदेश है।
उन्होंने कहा, "ये खुद को परखने और फिर अंतरराष्ट्रीय मंच पर उतरने का एकदम सही मंच है।"
उन्होंने कहा कि राष्ट्रीय खेल बड़े अद्वितीय हैं। ये उन खिलाड़ियों का फ्यूजन है जो अनुभवी हैं, जिन्होंने पहले ही अंतरराष्ट्रीय स्तर पर कई शिखर छू लिए हैं और साथ ही साथ उभरते सितारों का भी। हाल ही में यूएस ओपन से पहले कलाई की चोट से उबर रही सानिया मिर्जा ने घोषणा की, "राष्ट्रीय खेलों में शीर्ष एथलीटों की उपस्थिति उभरती प्रतिभाओं के लिए प्रेरणा का एक बड़ा स्रोत है।"
रसायन एवं उर्वरक मंत्रालय
उर्वरक विभाग के तहत सार्वजनिक क्षेत्र के उपक्रमों ने 27 करोड़ रुपये से अधिक की राशि पीएम केयर्स कोष में दान की
रसायन और उर्वरक मंत्रालय के उर्वरक विभाग के सार्वजनिक उपक्रमों ने कोविड-19 महामारी से निबटने के लिए “प्रधानमंत्री नागरिक सहायता एवं आपातकालीन स्थिति राहत”  कोष में 27 करोड़ रुपये से अधिक का दान दिया है।
केंद्रीय रसायन और उर्वरक मंत्री श्री डी. वी सदानंद गौड़ा ने ट्वीट करते हुए कहा, “कोविड-19 से निबटने के लिए भारत सरकार के प्रयासों का साथ देने के मेरे अनुरोध का सम्मान करने के लिए मैं इन कंपनियों के प्रबंध निदेशकों का बहुत आभारी हूं।”
श्री गौड़ा ने कहा, “उर्वरक कंपनी इफको ने पीएयम केयर्स में 25 करोड़ रुपये का योगदान दिया है। मैं इफको को इसके लिए धन्यवाद देना चाहता हूं। इससे सरकार को कोरोना वायरस से निपटने और प्रकोप के प्रभाव को कम करने में मदद मिलेगी।’’
केंद्रीय मंत्री ने एक अन्य उर्वरक कंपनी कृभको की भी सराहना की, जिसने अपने कार्पोरेट सामाजिक दायित्व, सीएसआर निधि से पीएम केयर्स के लिए 2 करोड़ रुपये जारी किए हैं। उन्होंने कहा कि यह कोविड-19 के प्रकोप के मद्देनजर भारत सरकार द्वारा चलाए जा रहे राहत कार्यों में काफी मददगार होगा।
एनएफएल किसान द्वारा किए गए योगदान का उल्लेख करते हुए उन्होंने कहा, “मुझे यह घोषणा करते हुए खुशी हो रही है कि मेरे मंत्रालय के अधीन एक सार्वजनिक उपक्रम ने अपनी सीएसआर निधि से पीएम केयर्स में 63.94 लाख रुपये का योगदान दिया है। इसके लिए कंपनी के अध्यक्ष सह प्रबंध निदेशक मनोज मिश्रा को धन्यवाद ।”
श्री गौड़ा ने अपने अपने मंत्रालय के तहत आने वाले सार्वजनिक उपक्रमों से अपनी सीएसआर निधि का कुछ हिस्सा पीएम केयर्स में दान करने का आग्रह किया था। इन सार्वजनिक उपक्रमों के अध्यक्ष सह प्रबंध निदेशकों को भेजे गए पत्र में, श्री गौड़ा ने कहा था कि भारत सरकार कोरोना वायरस के संक्रमण के फैलाव को रोकने के लिए सभी संभव कदम उठा रही है, हालांकि सार्वजनिक स्वास्थ्य के लिए इतने बडे पैमाने पर आई आपदा की स्थिति में समाज के सभी वर्गों से ठोस प्रयासों और सहयोग की आवश्यकता है, इसलिए “मैं आप सभी से अनुरोध करता हूं कि आप अपने सीएसआर बजट की अधिकतम संभव राशि पीएम केयर्स के लिए दान करें।’’
उन्होंने कहा, भारत सरकार ने कोविड-19 जैसी किसी भी प्रकार की आपातकालीन या संकट की स्थिति से निपटने के प्राथमिक उद्देश्य के साथ पीएम केयर्स कोष का गठन किया है, और जैसा की कॉर्पोरेट मामलों के मंत्रालय द्वारा पहले ही स्पष्ट किया जा चुका है कि इस कोष में दान की गई कोई भी राशि कंपनी अधिनियम 2013 के तहत सीआर व्यय के रूप में मानी जाएगी।
अंतरिक्ष विभाग
9 से 16 जुलाई, 2019 के बीच चंद्रयान -2 के प्रक्षेपण के लिए उसके सभी माड्यूल किए जा रहे हैं तैयार
भारत के दूसरे चंद्र अभियान चंद्रयान-2 के आर्बिटर , लैंडर  और रोवर  तीन माड्यूल हैं।
ऑर्बिटर और लैंडर मॉड्यूल को यंत्रवत् रूप से मिलाकर एक एकीकृत मॉड्यूल के रूप में साथ जोड़ा जाएगा और इसके बाद जीएसएलवी एमके- तीन प्रेक्षपण यान के अंदर समायोजित कर दिया जाएगा।
रोवर को लैंडर के अंदर रखा गया है। चंद्रयान-2 को जीएसएलवी एमके-3 प्रक्षेपण यान द्वारा पृथ्वी की कक्षा में स्थापित किए जाने के बाद एकीकृत मॉड्यूल प्रणोदक मॉड्यूल की मदद से चंद्रमा की कक्षा में पहुंच जाएगा। इसके बाद लैंडर आर्बिटर से अलग होकर चंद्रमा के दक्षिणी सिरे में पूर्व निर्धारित स्थल पर धीरे से उतर जाएगा। चंद्रमा की सतह पर उतरने के बाद रोवर वहां वैज्ञानिक प्रयोग शुरू कर देगा। इसके लिए लैंडर और आर्बिटर में सभी तरह के वैज्ञानिक उपकरण लगाए गए हैं।
9 से 16 जुलाई, 2019 के बीच चंद्रयान -2 के प्रक्षेपण के लिए उसके सभी माड्यूल तैयार किए जा रहे हैं। चंद्रयान-2 के 6 सितंबर, 2019 को चंद्रमा की सतह पर उतरने की संभावना है।
आर.के.मीणा/आरएनएम/एएम/एमएस/एसके–1092
(Visitor Counter : 447
सामाजिक न्याय एवं अधिकारिता मंत्रालय
झारखंड के पलामू जिले में एडीआईपी योजना के तहत दिव्यांगजनों को सहायता और सहायक उपकरणों के वितरण के लिए 'सामाजिक अधिकारिता शिविर'
झारखंड के पलामू जिले के टाउन हॉल, मेदिनीनगर में 'दिव्यांगजन' को सहायता और सहायक उपकरणों के वितरण के लिए एक 'सामाजिक अधिकारिता शिविर' का आयोजन 08.07.2022 को पूर्वाह्न 11:00 बजे किया जाएगा। सामाजिक न्याय और अधिकारिता मंत्रालय, भारत सरकार की एडीआईपी योजना के तहत एएलआईएमसीओ और जिला प्रशासन पलामू के साथ दिव्यांग व्यक्तियों के अधिकारिता विभाग  के सहयोग से इसका आयोजन किया जाएगा।
पलामू जिले के विभिन्न स्थानों में इस वर्ष फरवरी और मार्च के महीने में एएलआईएमसीओ द्वारा आयोजित आंकलन शिविरों के दौरान पहचाने गए 1014 दिव्यांगजनों के बीच 115.72 लाख रुपये मूल्य के विभिन्न श्रेणियों के कुल 1628 सहायक और सहायता उपकरण मुफ्त वितरित किए जाएंगे।
केन्द्रीय सामाजिक न्याय और अधिकारिता राज्य मंत्री कु. प्रतिमा भौमिक समारोह की मुख्य अतिथि होंगी और वीडियो कॉन्फ्रेंस के माध्यम से शिविर का वर्चुअल उद्घाटन करेंगी। समारोह का आयोजन पलामू के सांसद श्री विष्णु दयाल राम, चतरा के सांसद श्री सुनील कुमार सिंह और अन्य स्थानीय जनप्रतिनिधियों की गरिमामय उपस्थिति में किया जाएगा जो समारोह के मुख्य स्थल पर 'व्यक्तिगत रूप से' भाग लेंगे।
समारोह के दौरान एएलआईएमसीओ और जिला प्रशासन, पलामू के वरिष्ठ अधिकारी भी मौजूद रहेंगे।
उपरोक्त कार्यक्रम को सीधा देखने के लिए लिंक इस प्रकार है:-
https://youtu.be/bkDBu0idHuE
जल शक्ति मंत्रालय
जल जीवन मिशन के तहत 35 महीनों में 6.56 करोड़ से भी अधिक नये नल जल कनेक्शन दिए गए हैं
देश में 51 प्रतिशत से अधिक ग्रामीण आबादी को पीने योग्य पानी उपलब्ध हो रहा है
माईगव ने जल जीवन मिशन पर सबका विकास महाक्विज का आयोजन किया है
आजादी का अमृत महोत्सव के हिस्से के रूप में माईगव ने नागरिकों में प्रमुख योजनाओं के बारे में जागरूकता पैदा करने के लिए 'सबका विकास' महाक्विज श्रृंखला का आयोजन किया। इस श्रृंखला की चौथी प्रश्नोत्तरी जल जीवन मिशन पर आधारित है।
ऑनलाइन प्रश्नोत्तरी 1 जुलाई से शुरू हुई और यह 20 जुलाई, 2022 तक जारी रहेगी। इस प्रश्नोत्तरी में कोई भी व्यक्ति https://quiz.mygov.in/quiz/sabka-vikas-mahaquiz/ लिंक पर क्लिक करके भाग ले सकता है। 10 प्रश्नों के उत्तर देने के लिए 200 सेकंड का समय निर्धारित किया गया है। राज्य-निर्दिष्ट प्रश्न अंग्रेजी सहित 11 क्षेत्रीय भाषाओं, अर्थात हिंदी, असमिया, बंगाली, गुजराती, कन्नड़, मलयालम, मराठी, उड़िया, पंजाबी, तमिल और तेलुगु में पूछे जाते हैं। प्रतिभागियों को नकद पुरस्कार जीतने का अवसर मिलता है।
प्रश्नोत्तरी प्रतिभागियों को 'हर घर जल' कार्यक्रम, जल जीवन मिशन के सुरक्षित पेयजल के बारे में जागरूक बनाती है कि कैसे इस कार्यक्रम के तहत लाभ प्राप्त किया जा सकता है। जल जीवन मिशन देश भर से जनता, लाभार्थियों और विभिन्न हितधारकों को जल और इससे संबंधित मुद्दों के बारे में अपने ज्ञान का परीक्षण करने के लिए आमंत्रित करता है। सबसे अधिक स्कोर करने वाले 1,000 प्रतिभागियों को 2,000-2000 रुपये का नकद पुरस्कार दिया जाएगा।
जल जीवन मिशन की घोषणा 15 अगस्त 2019 को प्रधानमंत्री श्री नरेन्द्र मोदी ने लाल किले की प्राचीर से की थी। जल जीवन मिशन राज्यों/केंद्र शासित प्रदेशों के साथ साझेदारी में लागू किया गया है ताकि प्रत्येक ग्रामीण परिवार को 2024 तक नियमित और दीर्घकालीन आधार पर निर्धारित मात्रा में नल के पानी की आपूर्ति सुनिश्चित की जा सके।
15 अगस्त 2019 को, कुल 18.93 करोड़ ग्रामीण परिवारों में से केवल 3.23 करोड़  परिवारों में ही नल के पानी के कनेक्शन उपलब्ध थे। इस प्रकार बकाया 15.70 करोड़ परिवार अपनी दैनिक पानी की जरूरतों के लिए नदी, कुएं, तालाब, स्टैंड पोस्ट और झरने पर निर्भर थे।
35 महीनों में जल जीवन मिशन ने 6.56 करोड़ से अधिक नये नल जल कनेक्शन प्रदान किए हैं। आज देश में 51 प्रतिशत से अधिक ग्रामीण आबादी को पीने का पानी उपलब्ध हो रहा है।
जल जीवन मिशन के बारे में अधिक जानकारी के लिए एक समर्पित मोबाइल ऐप  यहां से डाउनलोड किया जा सकता है:
https://play.google.com/store/apps/details?id=com.dhwaniris.jjm
जल जीवन मिशन की वेबसाइट पर https://jaljeevanmission.gov.in/ के माध्यम से भी पहुंचा जा सकता है।..एमजी/एएम/आईपीएस/एसएस
(Visitor Counter : 125
मंत्रिमण्डल
केन्द्रीय मंत्रिमंडल ने जैव प्रौद्योगिकी के क्षेत्र में सहयोग के लिए भारत और कोस्टा रिका के बीच आशय पत्र पर हस्ताक्षर को मंजूरी दी
(प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को जैव प्रौद्योगिकी के क्षेत्र में सहयोग के लिए भारत और कोस्टा रिका के बीच आशय पत्र पर हस्ताक्षर के बारे में अवगत कराया गया।
आशय पत्र पर मार्च 2019 में हस्ताक्षर किए गए थे। इसका उद्देश्य दोनों देशों के बीच विज्ञान और प्रौद्योगिकी के क्षेत्र में नवाचार के लिए सहयोग के एजेंडे के तहत जैव प्रौद्योगिकी शिक्षा, प्रशिक्षण और अनुसंधान के क्षेत्र में एक ठोस रणनीतिक योजना विकसित करना है।
विधि एवं न्याय मंत्रालय
न्यायमूर्ति श्री प्रशांत कुमार मिश्र 1 जून से छत्तीसगढ़ उच्च न्यायालय के मुख्य न्यायाधीश पद का कर्तव्य निभाएंगे
भारत के राष्ट्रपति ने भारत के संविधान के अनुच्छेद 223 में दी गई शक्तियों का उपयोग करते हुए छत्तीसगढ़ उच्च न्यायालय के वरिष्ठतम न्यायाधीश न्यायमूर्ति श्री प्रशांत कुमार मिश्र को, न्यायमूर्ति श्री पारापिलिल रामकृष्णन नायर रामचंद्र मेनन की सेवानिवृत्ति के बाद, 1 जून 2021 से उस उच्च न्यायालय के मुख्य न्यायाधीश के पद के कर्तव्यों का निर्वहन करने के लिए नियुक्त किया है। इस संबंध में विधि और न्याय मंत्रालय के न्याय विभाग ने आज अधिसूचना जारी की।
न्यायमूर्ति श्री प्रशांत कुमार मिश्र ,बीएससी; एलएलबी 4 सितंबर,1984 को अधिवक्ता के रूप में नामांकित हुए और उन्होंने जिला न्यायालय, मध्य प्रदेश उच्च न्यायालय तथा छत्तीसगढ़ उच्च न्यायालय में दीवानी, संवैधानिक, राजस्व और आपराधिक मामलों की वकालत की। उनकी विशेषज्ञता संवैधानिक और दीवानी मामलों में है। उन्होंने अतिरिक्त महाधिवक्ता और छत्तीसगढ़ राज्य के महाधिवक्ता के रूप में अपनी सेवा दी। उन्हें 10 दिसंबर, 2009 को छत्तीसगढ़ उच्च न्यायालय का अतिरिक्त न्यायाधीश नियुक्त किया गया। वह 28 नवंबर 2014 को स्थाई न्यायाधीश नियुक्त किए गए।
(एमजी/एएम/एजी/डीसी
युवा कार्यक्रम एवं खेल मंत्रालय
भारतीय खेल प्राधिकरण-साई ने ओलंपिक के लिये संभावित महत्वपूर्ण निशानेबाजों के लिए नई दिल्ली स्थित कर्णी सिंह शूटिंग रेंज में दो महीने के निशानेबाज़ी प्रशिक्षण शिविर को मंजूरी दी
ओलंपिक खेलों के लिये संभावित महत्वपूर्ण ग्रुप के निशानेबाजों के लिए नई दिल्ली स्थित डॉ. कर्णी सिंह शूटिंग रेंज में दो महीने का प्रशिक्षण शिविर 15 अक्टूबर से 14 दिसंबर तक आयोजित किया जाएगा।
शिविर में 32 निशानेबाज़ , 8 प्रशिक्षक, 3 विदेशी प्रशिक्षक और दो सहायक कर्मचारी शामिल होंगे। ओलंपिक कोटा स्थान विजेता सभी 15 निशानेबाज़ शिविर में भाग लेंगे। इस प्रशिक्षण शिविर पर कुल 1.43 करोड़ रुपये की लागत आयेगी।
भारतीय खेल प्राधिकरण ने एक बयान में कहा, “ओलंपिक जैसे आयोजन की तैयारी का एक अभिन्न अंग होने के कारण एक शिविर का होना अनिवार्य है। प्रशिक्षण शिविर साई के मानक संचालन प्रक्रिया के निर्देशों के साथ आयोजित किया जाएगा।”
विश्व निशानेबाज़ी चैंपियनशिप-2018 में रजत पदक जीतकर टोक्यो ओलंपिक खेलों का कोटा स्थान अर्जित करने वाली राइफल शूटर अंजुम मौदगिल, एक शिविर के माहौल में वापस आकर बहुत खुश हैं। इस शिविर से उन्हे यह जानने में मदद मिलेगी कि वह इस समय अपने खेल में किस स्तर पर खड़ी हैं? उन्होने कहा, "यह बहुत अच्छा है: साई और भारतीय राष्ट्रीय रायफ़ल संघ-एनआरएआई के शिविर को आयोजित करने के फैसले से हमें ज़रूरी अभ्यास करने में काफी मदद मिलेगी क्योंकि ओलंपिक खेलों के लिए अब केवल 10 महीनों का समय ही बचा है। कैंप के माहौल में नियमित रूप से निशानेबाज़ी का अभ्यास करने से हमें यह जानने का एक बेहतर मौका मिलेगा कि हम वर्तमान में अपने खेल के किस स्तर पर हैं।”
कोरोनोवायरस महामारी के दौरान निशानेबाज़ अपने-अपने होम रेंज पर ही अभ्यास कर रहे हैं और लॉकडाउन की घोषणा के बाद से ओलंपिक संभावित विशिष्ट समूह के लिए यह पहला पूर्ण शिविर होगा। राष्ट्रीय टीम के प्रशिक्षक शिविर में निशानेबाजों की प्रगति की निगरानी करेंगे और एथलीटों को उनकी ओलंपिक तैयारियों में मदद करेंगे।
पुरुषों की 10 मीटर एयर राइफल स्पर्धा में दुनिया के नंबर एक खिलाड़ी, दिव्यांश सिंह पंवार, राष्ट्रीय प्रशिक्षकों के साथ शिविर में वापस लौटने के लिए उत्सुक हैं। उन्होने कहा, “हालांकि मैं लॉकडाउन के समय से ही प्रशिक्षण ले रहा हूं, लेकिन सभी साथी निशानेबाजों के साथ एक शिविर में प्रशिक्षण बहुत अधिक कारगर साबित होगा। हमारी प्रगति की निगरानी करने वाले राष्ट्रीय प्रशिक्षकों के साथ बेहतर तैयारी के लिये मैं इस शिविर का इंतजार कर रहा हूं।”
भारतीय राष्ट्रीय राइफल संघ के अध्यक्ष श्री रनिंदर सिंह ने शिविर के बारे में कहा, “हमारे निशानेबाज़ लॉकडाउन के दौरान घर पर प्रशिक्षण लेते रहे हैं लेकिन एक शिविर में एक साथ प्रशिक्षण देने से उन्हें बहुत मदद मिलेगी। हमें बहुत खुशी है कि साई ने इस दो महीने के प्रशिक्षण शिविर को मंजूरी दे दी है। यह शिविर हमारे निशानेबाजों को लॉकडाउन की घोषणा से पहले उनके प्रदर्शन स्तर को दोबारा प्राप्त करने में मदद करेगा।”
भारत ने टोक्यो ओलंपिक खेलों के लिए निशानेबाज़ी में अब तक रिकॉर्ड 15 कोटा स्थान जीते हैं और विश्व रैंकिंग के आधार पर भारत को और अधिक कोटा स्थान प्राप्त हो सकते हैं।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 564वां दिन
भारत का समग्र टीकाकरण कवरेज 204.82 करोड़ से अधिक हुआ
आज शाम 7 बजे तक 19 लाख से अधिक टीके की खुराक दी गई
भारत का कोविड -19 टीकाकरण कवरेज आज 204.82 करोड़से अधिक हो गया है। आज शाम 7 बजे तक 19 लाख से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10412072
|
|
दूसरी खुराक
|
|
10091551
|
|
प्रीकॉशन डोज
|
|
6369822
|
|
एफएलडब्ल्यू
|
|
पहली खुराक
|
|
18430928
|
|
दूसरी खुराक
|
|
17673457
|
|
प्रीकॉशन डोज
|
|
12337002
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
39157039
28139167
|
|
आयु वर्ग 15-18 वर्ष
|
|
पहली खुराक
|
|
61241455
|
|
|
|
दूसरी खुराक
|
|
51157019
|
|
आयु वर्ग 18-44 वर्ष
|
|
पहली खुराक
|
|
559607302
|
|
दूसरी खुराक
प्रीकॉशनडोज
|
|
509123966
25710216
|
|
आयु वर्ग 45-59 वर्ष
|
|
पहली खुराक
|
|
203702454
|
|
दूसरी खुराक
प्रीकॉशन डोज
|
|
195355409
17046071
|
|
60 वर्ष से अधिक
|
|
पहली खुराक
|
|
127451172
|
|
दूसरी खुराक
|
|
122083877
|
|
प्रीकॉशन डोज
|
|
33117726
|
|
कुल दी गई पहली खुराक
|
|
1020002422
|
|
कुल दी गई दूसरी खुराक
|
|
933624446
|
|
प्रीकॉशन डोज
|
|
94580837
|
|
कुल
|
|
2048207705
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 2अगस्त, 2022 
|
|
एचसीडब्ल्यू
|
|
पहली खुराक
|
|
145
|
|
दूसरी खुराक
|
|
396
|
|
प्रीकॉशन डोज
|
|
14048
|
|
एफएलडब्ल्यू
|
|
पहली खुराक
|
|
92
|
|
दूसरी खुराक
|
|
724
|
|
प्रीकॉशन डोज
|
|
35387
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
48001
84798
|
|
आयु वर्ग 15-18 वर्ष
|
|
पहली खुराक
|
|
18448
|
|
|
|
दूसरी खुराक
|
|
38205
|
|
आयु वर्ग 18-44 वर्ष
|
|
पहली खुराक
|
|
24371
|
|
दूसरी खुराक
प्रीकॉशन डोज
|
|
112363
866729
|
|
आयु वर्ग 45-59 वर्ष
|
|
पहली खुराक
|
|
4259
|
|
दूसरी खुराक
प्रीकॉशन डोज
|
|
25073
498568
|
|
60 वर्ष से अधिक
|
|
पहली खुराक
|
|
3001
|
|
दूसरी खुराक
|
|
16165
|
|
प्रीकॉशन डोज
|
|
199930
|
|
कुल दी गई पहली खुराक
|
|
98317
|
|
कुल दी गई दूसरी खुराक
|
|
277724
|
|
प्रीकॉशन डोज
|
|
1614662
|
|
कुल
|
|
1990703
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एएस
(Visitor Counter : 173
वित्त मंत्रालय
वस्तु और सेवाकर आसूचना महानिदेशालय मेरठ के अधिकारियों ने 3,242 करोड़ रुपये के टर्नओवर वाली 246 फर्जी संस्थाओं से जुड़े रैकेट का भंडाफोड़ किया, इसमें 557 करोड़ का आईटीसी शामिल है, तीन लोग गिरफ्तार
वस्तु और सेवाकर आसूचना महानिदेशालय  की मेरठ क्षेत्रीय इकाई ने 246 शेल/फर्जी संस्थाओं से जुड़े दो प्रमुख फर्जी बिलिंग रैकेट का खुलासा किया, जिन्होंने 557 करोड़ रुपये की धोखाधड़ी वाली आईटीसी जारी की है। इस मामले में अब तक तीन प्रमुख गुर्गों को गिरफ्तार किया जा चुका है। इस रैकेट में से एक की जून, 2023 में नोएडा पुलिस द्वारा उजागर की गई फर्जी फर्मों के साथ गहरी सांठगांठ थी।
नोएडा पुलिस ने मामले से सुराग लेते हुए और मानव खुफिया जानकारी के साथ व्यापक डेटा खनन के आधार पर, फर्जी शेल संस्थाओं को बनाने और संचालित करने में शामिल मास्टरमाइंड श्री आनंद कुमार और श्री अजय कुमार द्वारा संचालित किए जा रहे 2 प्रमुख गिरोहों का भंडाफोड़ किया है। नकली फर्मों से संबंधित कई दस्तावेज़ जैसे जाली स्टाम्प, डेबिट/क्रेडिट कार्ड, चेक बुक, आधार कार्ड, पैन कार्ड इत्यादि क्रमशः अध्यापक नगर और पश्चिमपुरी, दिल्ली में श्री आनंद कुमार और श्री अजय कुमार के गुप्त कार्यालयों से ज़ब्त किए गए थे। यह इन सरगनाओं की दलालों/एजेंटों के साथ गहरी सांठगांठ को प्रदर्शित करता है जो छोटे आर्थिक लाभों के बदले गरीब, जरूरतमंद और नाज़ुक लोगों के परिचय पत्र प्राप्त करने में माहिर हैं। दोनों मास्टरमाइंड को गिरफ्तार कर लिया गया है।
जब्त किए गए लैपटॉप और मोबाइल फोन की फोरेंसिक जांच से टैली/बीजी सिस्टम सॉफ्टवेयर में रखे गए बही-खाते, चालान, ई-वे बिल, बिल्टी आदि की बरामदगी हुई। इसके अलावा, फर्जी वस्तु और सेवाकर  बिलों और अवैध नकदी प्रवाह के लेनदेन का सबूत देने वाले व्हाट्सएप चैट/वॉइस मैसेज के भंडार भी बरामद किए गए हैं। प्रारंभिक जांच में फर्जी फर्मों के नाम पर बैंक खाते खोलने में बैंक अधिकारियों की मिलीभगत के भी संकेत मिले हैं।
इन 2 गिरोहों ने 3,142 करोड़ रुपये के कर योग्य टर्नओवर वाले चालान जारी किए हैं। 246 फर्जी फर्मों के जरिए 1,500 से ज्यादा लाभार्थी फर्मों को 557 करोड़ रुपये के आईटीसी शामिल है। प्रमुख लाभार्थी फर्में दिल्ली में स्थित हैं और अन्य 26 फर्म अन्य राज्यों में फैली हुई हैं। ऐसी ही एक लाभार्थी फर्म के मालिक श्री विक्रम जैन को भी जांच के दौरान गिरफ्तार किया गया है।
तीनों आरोपियों को 26.07.2023 को मेरठ में आर्थिक अपराध न्यायालय के समक्ष पेश किया गया और 08.08.2023 तक न्यायिक हिरासत में भेज दिया गया।
प्रधानमंत्री कार्यालय
प्रधानमंत्री ने फीफा विश्व कप चैम्पियन बनने पर अर्जेन्टीना को बधाई दी
प्रधानमंत्री ने फीफा विश्व कप में जोरदार प्रदर्शन करने के लिये फ्रांस को भी बधाई दी
प्रधानमंत्री श्री नरेन्द्र मोदी ने फीफा विश्व कप चैम्पियन बनने पर अर्जेन्टीना को बधाई दी है। श्री मोदी ने फीफा विश्व कप में जोरदार प्रदर्शन करने के लिये फ्रांस को भी बधाई दी।
प्रधानमंत्री ने ट्वीट किया हैः
“इस मैच को भी अत्यंत रोमांचक फुटबाल मैच के रूप में याद किया जायेगा! #FIFAWorldCup चैम्पियन बनने पर अर्जेंटीना को बधाई! पूरे टूर्नामेंट में वे लोग दमदार तरीके से खेले। अर्जेंटीना और मेसी के लाखों भारतीय प्रशंसक इस शानदार जीत का आनन्द मना रहे हैं। @alferdez”
“#FIFAWorldCup में जोरदार प्रदर्शन करने के लिये फ्रांस को बधाई! उन्होंने भी फाइनल तक पहुंचने में अपने कौशल और खेलभावना से फुटबाल प्रेमियों का दिल जीत लिया।@EmmanuelMacron”
रक्षा मंत्रालय
कजाकिस्तान के रक्षा मंत्री ने जोधपुर और जैसलमेर का दौरा किया
कजाकिस्तान के रक्षा मंत्री जनरल नूरलान येरेमेबायेव ने अपने प्रतिनिधिमंडल के साथ द्विपक्षीय रक्षा सहयोग को बढ़ाने को लेकर भारत की यात्रा की योजना के तहत जोधपुर और जैसलमेर का दौरा किया। दोनों देश वैश्विक आतंकवाद के खतरे से निपटने और शांति बनाए रखने के साझा हितों को साझा करते हैं।
कजाकिस्तान के माननीय रक्षा मंत्री 07 अप्रैल 2021 को जोधपुर पहुंचे। दक्षिणी कमान के जनरल ऑफिसर कमांडिंग-इन-चीफ, लेफ्टिनेंट जनरल जेएस नैन ने कजाकिस्तान के रक्षा मंत्री और प्रतिनिधिमंडल के साथ बातचीत की। सेना के कमांडर ने प्रतिनिधिमंडल के साथ बातचीत के दौरान कहा कि “भारत और कजाकिस्तान एक विशेष साझेदारी रखते हैं जो विश्वास और आपसी समझ पर आधारित है। दोनों देश दुनिया में शांति और स्थिरता को प्रभावित करने वाले मुद्दों पर एक साझा दृष्टिकोण साझा करते हैं।
रक्षा मंत्री जनरल नुरलान येरेमेबायेव की यात्रा से कजाकिस्तान और भारत के बीच सैन्य संपर्क और सहयोग में अधिक वृद्धि होगी।
वाणिज्य एवं उद्योग मंत्रालय
भारत व्यापार संवर्धन संगठन ने आईआईएसई के 21वें संस्करण में 'स्टार्टअप्स' के किराये पर 50 प्रतिशत की छूट की पेशकश की
इंडिया इंटरनेशनल सिक्योरिटी एक्सपो 2021 में संपूर्ण 'मैन-टेक' समाधान
सरकार के 'आत्मनिर्भर भारत' अभियान को ध्यान में रखते हुए, भारत व्यापार संवर्धन संगठन  ने नई दिल्ली के प्रगति मैदान में हॉल संख्या 5 , आईईसीसी कॉम्प्लेक्स में 7 से 9 अक्टूबर, 2021 को आयोजित होने वाले भारत अंतर्राष्ट्रीय सुरक्षा एक्सपो  के 21वें संस्करण में स्टार्टअप को 50 प्रतिशत किराये की छूट प्रदान करते हुए “स्टार्टअप्स'” को अपना समर्थन दिया है। इन स्टार्टअप्स को भारत सरकार के वाणिज्य और उद्योग मंत्रालय के डीपीआईआईटी द्वारा अधिसूचित होना चाहिए।
प्रौद्योगिकी के हस्तांतरण, संयुक्त उद्यमों और सिस्टम एकीकरण की सुविधा प्रदान करने के लिए, आईआईएसई 2021 का आयोजन भारत सरकार के गृह मंत्रालय के समर्थन से महामारी के प्रसार को रोकने के लिए अपनाए जा रहे सभी निवारक उपायों साथ किया जा रहा है। इस एक्सपो के सह-आयोजक सीआईएसएफ और बीपीआरएंडडी हैं। गौरतलब है कि दक्षिण-एशिया क्षेत्र में यह एकमात्र ऐसा सुरक्षा एक्सपो है जिसे सभी राज्य पुलिस बलों, एनडीएमए, सीआरपीएफ, बीएसएफ, आईटीबीपी, एसएसबी, दिल्ली पुलिस, एसपीजी, डीएफएस, आदि की सहायता से आयोजित किया जाता है।
इस प्रदर्शनी में सुरक्षा और संरक्षा के लगभग सभी पहलुओं को शामिल किया जाएगा। यह कार्यक्रम 'मेक इन इंडिया' अभियान के तहत सुरक्षा उपकरणों और गैजेट्स के निर्माण को बढ़ावा देने की उद्योग की नई पहलों को भी प्रदर्शित करता है। इस आयोजन में नवीनतम उत्पादों, सेवाओं और घरेलु सुरक्षा के साथ-साथ प्रौद्योगिकी-आधारित सुरक्षा क्षमताओं के नवाचारों की एक विस्तृत श्रृंखला की प्रस्तुति के अलावा साइबर सुरक्षा और कुशल कार्य बल के विकास के लिए नए पथ के लिए भी मार्ग प्रशस्त करना है।
आईआईएसई-2021 का आयोजन निगरानी, विस्फोटक का पता लगाने और इसे निष्क्रिय करने, अग्निशमन, अभिगम नियंत्रण, रेडियो संचार, प्रशिक्षण उपकरण और घरेलू और मोटर वाहन सुरक्षा क्षेत्रों के क्षेत्र में गैजेट्स और सिस्टम की नई श्रृंखला पर केंद्रित है। 100 से अधिक अग्रणी कंपनियां होमलैंड सुरक्षा, अग्नि सुरक्षा, यातायात प्रबंधन, औद्योगिक सुरक्षा, आपदा प्रबंधन और सूचना सुरक्षा पर उत्पादों की एक विस्तृत श्रृंखला प्रदर्शित कर रही हैं। इनमें एक्सेस कंट्रोल सिस्टम, परिधि सुरक्षा उपकरण, सीसीटीवी निगरानी उपकरण और प्रणाली, विस्फोटक पहचान और निपटान उपकरण, आपदा प्रबंधन और एनबीसीडब्ल्यू सुरक्षा उपकरण, बैंक और अस्पताल सुरक्षा हेतु उपकरण, फोरेंसिक विज्ञान प्रयोगशालाओं हेतु उपकरण, फायर अलार्म और अग्निशमन उपकरण, आतंकवाद, उग्रवाद, नक्सलवाद से निपटने सुरक्षा प्रवर्तन एजेंसियों के लिए उपकरण, भीड़ नियंत्रण गैजेट्स/ दंगा विरोधी ड्रिल उपकरण, बचाव और राहत उपकरण, वाहन और कार्मिक जीपीएस सिस्टम, इलेक्ट्रॉनिक गेट्स/ फ्लैप बैरियर, बम सूट/बम ब्लैंकैट, नाइट विजन डिवाइस, इंडोर/आउटडोर शूटिंग रेंज, ड्रोन टेक्नोलॉजी, साइबर सुरक्षा, स्वास्थ्य सुरक्षा, सॉफ्टवेयर और समाधान, बैगेज स्क्रीनिंग सिस्टम, इंटीग्रेटेड क्रिटिकल इंफ्रास्ट्रक्चर प्रोटेक्शन और जैमर/सेल फोन मॉनिटरिंग सिस्टम, आदि शामिल हैं।
इस आयोजन के अन्य आकर्षणों में समवर्ती सेमिनार, देश और विदेशों के प्रतिनिधिमंडलों के दौरे, महिला सुरक्षा पर ऑन-द-स्पॉट प्रदर्शन, 'सेल्फी-पॉइंट्स' और 'डॉग शो' भी होंगे।